Yoweri Museveni

Yoweri Kaguta Museveni (s. 15. syyskuuta 1944 Mbarran piirikunta, Uganda) on Ugandan pitkäaikainen presidentti ja diktaattori. Hän astui virkaansa 29. tammikuuta 1986.

Museveni kävi lähetyssaarnaajien kouluja ja pääsi opiskelemaan Tansaniaan Dar es Salaamin yliopistoon. Siellä hänestä tuli vasemmistolaisen opiskelijajärjestön puheenjohtaja. Kun Idi Amin nousi valtaan 1971, Museveni palasi Tansaniaan maanpakoon.

Museveni osallistui kapinaliikkeisiin, jotka kukistivat entiset johtajat Idi Aminin (1971–1979) ja Milton Oboten (1980–1985). Maan pohjoisosia lukuun ottamatta Museveni onnistui tuomaan vuosien sisällissodan repimään maahan jonkinlaista vakautta. 

1990-luvun loppupuolella Museveniä ylistettiin lännessä yhtenä uuden sukupolven afrikkalaisjohtajista. Hänen presidenttikauttaan ovat kuitenkin varjostaneet osallistuminen Kongon demokraattisen tasavallan sisällissotaan sekä alueen muihin yhteenottoihin. Maan pohjoisosat olivat vuosikymmeniä taistelukenttää, jossa toimi hallitusta vastustava Lord's Resistance Army eli LRA. LRA ja NRM ovat lopettaneet vihollisuudet kokonaan vuonna 2022.

Museveni nousi valtaan Oboten syrjäyttäneessä kaappauksessa 1986. Hänet valittiin 16 vuoteen ensimmäisissä vaaleissa suoralla vaalilla 1996 (70 prosenttia äänistäUutiskatsaus. Mitä Missä Milloin 1997 s. 89. Otava 1996 ) jonka jälkeen hänet on valittu toistuvasti suoralla vaalilla presidentiksi. Vuonna 2017 perustuslakia muutettiin niin, että hänet saatettiin valita myös 2021. Vuonna 2026 hänet valittiin seitsemännelle kaudelleen. Oppositio on arvostellut vaalien rehellisyyttä, ja ollut huolissaan Musevenin pojan kenraali Muhoozi Kainerugaban asemasta. Hänestä saatetaan olla kasvattamassa isänsä seuraajaa. 

Hänen puolueensa NRM oli maan ainoa vuoteen 2005, jolloin maa päätyi kansanäänestyksellä monipuoluejärjestelmään.

 Vaalit 2026 
Yoweri Museveni julistettiin voittajaksi kiistanalaisissa vaaleissa tammikuussa 2026. Vuonna 1986 valtaan noussut Museveni on voittanut opposition kyseenalaistamat seitsemät vaalit peräkkäin. Vaalitulos tarkoittaa, että hän jatkaa valtaansa 40 vuotta kestäneen valtakauden jälkeen vielä viidellä vuodella. Vaalikomission mukaan Museveni sai 72 prosenttia äänistä, kun hänen päähaastajansa, opposition symboliksi noussut Bobi Wine sai äänistä 25 prosenttia.

Bobi Wine tuomitsi vaalituloksen vilpilliseksi ja syytti viranomaisia äänten manipuloinnista sekä vaati väkivallattomia protesteja. Vaaleja varjosti väkivalta, ja Bobi Winen mukaan ainakin 21 ihmistä kuoli, kun taas viranomaiset vahvistivat seitsemän kuolemantapausta. Internet-yhteydet katkaistiin maassa vaalien alla, mikä vaikeutti tiedon varmentamista. Hallitus perusteli katkoa turvallisuudella, mutta YK:n ihmisoikeusvaltuutettu arvosteli sitä jyrkästi.

Wine kertoi olleensa kotiarestissa ja myöhemmin piilossa väittäen turvallisuusjoukkojen yrittäneen pidättää hänet. Poliisi kiisti pidätyksen, mutta myönsi hänen liikkumisensa olevan rajoitettua turvallisuussyistä.

 Isä ja poika 
Musevenin poika Ugandan armeijan johtaja Muhoozi Kainerugaba julkaisi X-mediassa viestin opposition kannattajien tappamisesta tammikussa 2026 tiukasti kiistellyissä presidentinvaaleissa. Sittemmin poistetuissa viesteissä hän uhkasi myös poistaa voittaneen oppositioehdokkaan Bobi Winen kivekset.

On arveltu, että Musevenin seitsemäs hallintokausi on todennäköisesti viimeinen ja hän valmistaa 51-vuotiasta poikaansa seuraajakseen. Niin kutsuttu "epäpyhä liitto" – joka viittaa kristilliseen Pyhän Kolminaisuuden oppiin – koostuu Musevenista, Kainerugabasta ja presidentin vaikutusvaltaisesta veljestä ja erityisneuvonantajasta Salim Salehista.

 Lähteet 

 Aiheesta muualla 

Luokka:Ugandan presidentit
Luokka:Vuonna 1944 syntyneet
Luokka:Elävät henkilöt